Si Tanggang (filem)

Si Tanggang ialah sebuah filem drama adaptasi dongeng Melayu Si Tanggang. Filem ini diterbitkan di Singapura pada tahun 1961. Filem ini diarahkan oleh Jamil Sulong.

Sinopsis
Mengisahkan Tanggang yang asalnya orang miskin. Hidup bersama ibunya, Dermai. Dia mengambil keputusan untuk meninggalkan kampung halamannnya ekoran kerap dihina oleh orang kampung serta lamarannya ditolak oleh Orang Kaya Inas dan isterinya untuk memperisterikan Montel. Pada mulanya dia menyelinap masuk ke dalam sebuah kapal yang sedang berlabuh di perairan kampungnya sebelum dibenarkan untuk bekerja sebagai anak kapal. Kemudia dia berjaya menjadi seorang nakhoda kapal yang berjaya. Tanggang di kahwinkan dengan Kenanga. Tanggang merancang untuk menghapuskan kumpulan penyamun di Pulau Penyengat, dan akhirnya pasukan Tanggang berjaya menewaskannya. Tindakannya diketahui oleh Raja Donan, baginda mengurniakan pangkat dengan gelaran Datuk Mangku Negara dan menantunya sendiri. Tanggang dikahwinkan dengan Puteri Indera Kacha, puteri tunggal baginda. Tanggang menghantar utusan ke Inas agar dia tidak mahu pulang semula ke sana. Hati Kenanga menjadi hancur dan dia mengambil keputusan membunuh diri. Apabila Puteri meminta supaya dia di bawa belayar. Tanggang menurutinya sahaja. Setibanya kapal Tanggang belayar berhampiran tempat kampungnya dulu, ibunya cuba berjumpa Tanggang di kapalnya, tetapi Tanggang tidak mahu mengaku  Dermai sebagai ibu kandungnya kerana malu untuk memperkenalkan ibunya kepada Puteri. Ibunya dihalau dan dia balik ke pantai. Selapas ibunya mendarat, dia menyumpah Tanggang. Akibatnya, Tanggang telah disumpah menjadi burung helang manakala seluruh anak kapalnya termasuk isterinya disumpah menjadi batu dan tenggelam di tengah lautan.

Pelakon
 Jins Shamsudin sebagai Tanggang
 Zaiton sebagai Kenanga
 Normadiah sebagai Dermai
 Sarimah sebagai Puteri Indera Kaca
 Malek Sutan Muda sebagai Orang Kaya Inas
 Habsah Buang sebagai Isteri Orang Kaya Inas
 K. Fatimah sebagai Montel
 A. Rahim sebagai Jelutong
 Ahmad C sebagai Upik
 S. Shamsuddin sebagai Lembik
 Ali Fiji sebagai Husin
 S. Kadarisman sebagai Pak Nakhoda
 Zainon Fiji sebagai isteri Pak Nakhoda
 Bad Latiff sebagai Tanggang (Kecil)
 Salleh Kamil sebagai Linggi
 Rahmah Rahmat sebagai Molek
 Haji Mahadi sebagai Orang Kaya Sang Derma
 Sa'amah sebagai Isteri Orang Kaya Sang Derma
 Omar Suwita sebagai Pak Kelewang
 Shariff Dol sebagai Raja Donan
 M. Rafiee sebagai Anak Kapal
 M. Zain sebagai Orang Kampung
 Ibrahim Pendek sebagai Orang Kampung
 H. M. Busra sebagai Utusan Raja Donan
 Murni Sarawak sebagai Penari Istana

Lihat juga
 Si Tanggang

Rujukan

Pautan luar
 

 Filem Malaysia tahun 1961
Filem bahasa Melayu
Filem arahan Jamil Sulong